كنّا نستناو في شويّة حكايات يضحكو أما نضال مخبيهم للعرض متاعو في العبدليّة في 22 جويلية. ببرشا جديّة مع تخليط في التواريخ، رجع بينا على مسيرتو القصيرة عمرو 31 سنا
مولود عام 1988 في منزل بورقيبة، نضال عاش الجزء لول من حياتو في تونس. وقت وصل عمرو 10 سنين
عايلتو مشات استقرت في باريس خاطر بوه يخدم في المنظمة العالميّة للفرونكوفونيّة. وقت وصل الأمرو كانت
صعيبة: "كانت عندي مشاكل كبيرة في اللغة" أصحابو يضحكو عليه. نضال قرّر باش يبدل الحكاية "تعلمت
نخليهم يضحكو معايا موش عليّ على الأغلاط متاعي في الفرونسي. الضحك كان وسيلة باش يقبلوني" في
تونس، كان يحب يقلّد وسكاتشات باش يضحّك العايلة. "القسم ولاّ بلاصة وين نجّم نلعب، نجرّب فيه النكت
متاعي كان عندي عرض كل يوم، ليّ أنا وحدي." يحكي نضال الي بالنسبة ليه مضحّك يعني موش بهلول
التونسي نقز قسم وظهر قرّاي. "ديما نحضر وامدرسة نحبها برشا وخاصّة الشيمي والفيزيك ولتوّة مازلت نحبهم"
"الموهبة ما تكفيش ماكانش عندي التكنيك والريتم. لازم نختار الكلمة
الباهية والي في بلاصتها. كنت نحكي ثلاثة دقايق باش نخرّج نكتة"
وقت عمرو 18 سنا، الكونتراتو متع بةوه وفى وجا وقت الرجوع لتونس. مشكلة بالنسبة لنضال "حسّيت روحي غريب مرّة أخرى. نسيت شويّة العربي. عاودت كل شي ملّول" بقى 3 سنين، عمل إجازة ورجع لباريس. "ضيّعت أصحابي الكل، ولقيت روحي وحدي" خدم عام عام كمنسّق في وتيل وبعد عمل ماستار ماناجمانت. في العام الثاني بدا يخمم في مستقبلو : خممت الي ف يأقل من عام باش نولي كادر وباش نبدا نخدم الثلاثين السنا الجايين.ز ومانيش باش نحقق الحلمة الي نحب عليها ملّي عمري 6 سنين" نضال السعدي قرّر باش يجرّب حضّو
بدا في قهوة مسرح . حكاياتو على المدرسة عجبو الناس. عاودو عطاوه موعد جمعة بعدها. المرة هذي حكى على القومان. حد ما ضحك، فشل ذريع. الموهبة ما تكفيش. ماكانش عندي التكنيك والريتم. لازم نختار الكلمة الباهية والي في بلاصتها. كنت نحكي ثلاثة دقايق باش نخرّج نكتة." هكّة يقيّم نضال روحو توّة
السعدي شد صحيح، شارك في البرامج متع التلفزة الكل باش يتعرف: برامج للمعرسين وهو عازب، برامج متع كوجينة وهو ما يعرش يطيّب.. برنامج فرانساوي "ما نطلبو كان الضحك" قبلو "ظاهرلي كانو ياخذو ساعات جماعة مازالو كيف بداو.. الفيديو الي بعثتهالهم ما تضحّكش." أوّل مرّة، الأمرو مشات مليح وخذا 17 من عند الجمهور ومن غادي بدات الرحلة وبقى لآخر البرنامج. أما يستعرف: "كيف نشوف الفيديوات على أنترنات نحب نفسخهم خاطر ما يضحكوش" ولاّ حاضر برشا في فرونس 2 في البرنامج، نضال يحاول يجلب المساندة متع أولاد بلادو. في 2014، وقت الي تونس ما عادش وجهة سياحيّة كيما كانت السكاتش متاعو "بلاصة متع عطلة منغير حتّى خطر" عمل بوز في تونس. "البارتي على تونس ماكانتش تضحّك أما مكتوبة ببرشا محبّة".
وقت الي البرنامج الي يشارك في في فرنسا وقف عام 2014، الممثّل بقى بلا حتّى شي.: "فترة صعيبة تعدّيت بيها، خاصة مادّيا. خدمت في المرمّة، أنستاليت أنترنات للناس وفرقت البيتزا.. جاو أيامات وين ما عنديش وين نبات."
تونس هي الي باش تخرجو من مشاكلو: "منتج كلمني وحبني نشارك في مسلسل مكتوب" كايني عاودت ولدت من جديد. مع التصوير بدا يكتب في المسرحيّة متاعو بالفرونسي. العام الي بعدو، لعب في دور رئيسي في مسلسل "أولاد مفيدة" الي تعرض الجزء لول منو عام 2015. المسلسلات هاذم خلاوه ينجّم يعمل تكوين بشهرين في باريس.
نضال السعدي بعدها، عمل عرض على حياتو. دار بيه في فرنسا جلب بيه توانسة وفرانسيس. الممثّل كمل في أولاد مفيدة. عام 2017، خذا جايزة أحين ممثّل من موزاييك. مع جمال كومسيدي كلوب، تطوّرت مسيرتو وتحلتلو بيبان افريقيا الكل. هوّ الي يرى روحو "افريقي ولاّ عاشق لافريقيا" نجاح كبير في كوت ديفوار خاطر يحكي اللهجة المحليّة "النوشي"، بفضل صاحبو متع الطفولة. "اقترحو عليّ باش نلعب في برنامج اسمو "برلمان الضحك" يتعدّلى في عشرة بلدان."
الاقتراحات كثرت. المنتج نجيب بلقاضي يقترح عليه أنو ينشّط "نهار الجمعة كل شي مسموح" في بلاصتو. الممثل لعب زادة دور رئيسي في "في عينيّ" الي لقى نجاح كبير. نضال باش يأخذ أحسن ممثّل في مهرجان مراكش. عينيه تلمع وقت يحكي على دينيرو، بيلوتشي والناس الي نجّم يقابلهم بالمناسبة هذي "حاجة ما تتصدّقش"